﻿gÉirie iBhi fncredere „Oceanul" de Al Stein, laTeatruldeStat din Sibiu toamna anului 1955, aflîn- Indu-mă într-o călătorie în Uniunea Sovietică, am fost, printre altele, oaspetele ace- lor teatre moscovite care pre- găteau premiere cu piese noi închinate aniversării a jumătate de secol de la prima revoluţie rusă din anii 1905—1907 Cel mai impunător spec- tacol al momentului aniversar mi s-a parut Prologul de Al Stein Aici evocarea avea o amploare şi o forţă parti- culară, iar personajele de prim-plan apăreau ca foarte familiare şi apropiate Am ţinut neapărat să-1 cunosc pe autor şi am avut, chiar la sfîrşitul reprezenta- tiei, această cinste L-am ru- gat să mă ajute a descoperi trăsătura comună care uneşte preocupările atît de variate ale pieselor sale Dramaturgul a fost de parère că e greu De la stînga la dreaptn ■ C Băltărctu (Kuklin), Ion Bessoiu (Ceasovnikov) ;i O- vidiu Stoichiţa (Platonov) www cimec rode stabilit un factor comun — şi în creaţia sa si a altora — dar ca un asemenea factor ar putea fi de ordinul pozitiéi principiale a scriitorului, iar în ceea ce-1 priveşte, anume, atitudinea contemporană faţă de evenimente In articolul pe care i 1-am solicitât a formulât această idee în felul următor : „Cred că toate suocesele dramaturgiei sovietice, în orice caz marea lor majo- ritate, se datoresc faptului că scriitorii au adus pe scenă suflul viu al actualităţii, au pătruns în viaţă, straduindu-se nu numai s-o oglindească, dar şi s-o transforme, aducînd în teatru nu numai măiestria artistică, dar şi atitudinea lor faţă de evenimente, atitudinea de participant, de luptator, de contemporan " Această afirmaţie poate părea foarte generală, ea îl caracterizează pe Maia- kovski, ca şi pe Leonov, pe Mihalkov, ca şi pe Arbuzov Confruntînd-o însă cu creaţia lui Stein, se va vedea că ea capătă on acelaşi timp şi un înţeles concret Activitatea sa literară a început foarte devreme, deîndată ce tînărul venit de la Samarkand, oraşul natal, a apărut în cataloagele universităţii leningrădene ca student, şi s-a impartit, de la începuturile ei, între teatru şi film, majoritatea pieselor devenind şi scenarii Prima lucrare dramatică de răsunet, Judecata onoarei (1948) şi filmul créât după ea au însemnat o atitudine militantă, con- temporană, în înfruntarea dintre patriotismul sovietic şi cosmopolitism, în con- diţiile acelor ani postbelici cînd viaţa punea cu ascuţime problema Steagul ami- ralului (Amiral Uşakov — 1950) examina acelasi conflict în condiţiile istorice aie răscrucii dintre secolele XVIII şi XIX în perioada în care comuniştii sovie- tici au dezvăluit şi combătut urmările cultului personalităţii, reafirmînd cu forţă teoretică principiul marxist al creaţiei istorice conştiente a maselor, Stein a scris Prologul (1954), situînd centrul de greutate al actiunii revoluţionare în ma- sele inspirate şi conduse la luptă de partid O chestiune personală (1954), drama eroică Hotel Astoria (1956), ccxmedia lirică Viori de primăvară (1958) ridică în- drăzneţ, în forme mai simple sau mai complexe, problème aie desăvîrşirii etice a omului sovietic contemporan „Mă străduiesc — mărturiseşte dramaturgul — să ridic o série de problème etice care mă frămîntă : despre vigilenţa adevărată şi falsă, despre principialitatea adevărată şi falsă, despre prietenia adevărată şi falsă " Toate acestea se află incorporate în structura ultimei piese, Oceanul (1960), aie carei dimensiuni artistice, profunzime filozofică şi densitate problematică defi- nesc atitudinea contemporană a scriitorului faţă de problema formării conştiinţei camuniste a omului sovietic, în momentul istoric pasionant al elaborării celui dintîi cod moral al omului viitorului — aşa cum a fost el formulât în Programul Partidului Comunist al Uniunii Sovietice Urmărind evoluţia dramaturgiei lui Al Stein, se va observa, de asemenea, că atitudinea sa contemiporană faţă de evenimente nu constituie o poziţie fixa, un raport constant între subiect şi obiect, ci o perspectivă dialectică asupra oame- nilor şi faptelor, care pornind de la studiul schimbării vieţii se schimbă ea însăşi, amplificindu-se şi adîncindu-se, înnoindu-se continuu Dramaturgul lămurea cu mulţi ani în urmă, că în construcţia personajului urmăreşte în principal noutatea raporturilor eroului pozitiv cu realitatea, noutatea normelor sale etice Atitudinea contemporană a autorului, oonstantă in diversitatea preocupărilor sale tematice şi stilistice, îndeamnă mai départe la aflarea tendintei unitare a operei, a acelui ţel mărturisit sau nu şi pe care asemenea unui filon preţios îl vezi fie strălucind cu putere la suprafaţă, fie ascunzîndu-se în straturi subterane, oferindu-se privirilor la prima vedere sau aşteptînd a fi détectât cu contoarele fine aie ipotezei şi analizei Acest tel al operei dramatice a lui Alexandr Stein mi se pare a fi afirmarea comunista a principiului încrederii în om Patruzeci de ani au trait în strînsă prietenie oamenii de ştiinţă Dobrovolski şi Vereiski O încercare gréa îi desparte Vereiski îşi va critica prietenul cu asprime, acesta îi va întoarce spatele, dar eel care solicita încredere pentru el şi luptă pentru a i-o obţine e tot Vereiski, intransigent dar nestrămutat în cre- dinţa faţă de calităţile omeneşti ale prietenului, supunîndu-1 judecăţii onoarei, pentru a-i salva onoarea In timp ce Poludin, Dergaceva, Kolokolnikov manifesta neincredere şi militează pentru neîncredere în Hlebnikov, Cernogubov, ajutat apoi de Bikova, Mariana, unchiul Fedea Maliutina, cere să i se acorde încredere comunistului acuzat pe nedrept, nu se îndoieşte de devotamentul său faţă de partid, ajută la destrămarea intrigii ticăloase ţesute în jurul lui de carierişti Astfel, „chestiunea personală" a inginerului devine în aceeaşi măsură „personală" pentru toţi cei ce sînt convinşi de cinstea sa Despre încredere în om e vorba în principal şi în dialogurile lui Konovalov cu Troian, aie lui Troian eu Batenin, 63 www cimec roale lui Konovalov eu fiul său ; în camera hotelului „Astoria" din Leningradul asediat se duce o bătălie aspră pentru credintă eroică în valorile omului sovietic, împotriva celor ce vor să le întineze Iar Platonov, ofiţerul de marină care stă- ruie în călirea morală a echipajului său, conducîndu-1 pe valurile infuriate ale oceanului, pledează cu o patimă arzătoare pentru încredere în prietenul şi sub- alternul său Ceasovnikov şi cîştigă strălucit această luptă în care pe poziţia adversă s-a găsit la un moment dat Ceasovnikov însuşi * * * u poetul dramatic Alexandr Stein, oceanul e o realitate monumentală Pentrşi în acelasi timp un simbol, e viaţa însăşi cu acalmiile şi uraganele ei Ca s-o poţi străbate rămînînd tu însuţi, trebuie să-ţi căleşti sufletul După ce au izbutit să-şi înfrîngă greşelile şi neîntelegerile, comandanţii vasului „Vzvol- novannîi" pleacă în misiune, siguri pe ei, gata să învingă Pacificul După plecarea în cursă se află în preajma taifunului, se întîlnesc eu el, se apropie de epicentrul său, înclinaţia vasului e de patruzeci de grade, întunericul e de nepătruns, tala- zurile sînt cumplite, mugetul, înfiorător, de nesuportat Dar pe punte, înconjurat de ai săi, comandantul Platonov poate raporta calm superiorilor că atît condi- ţiile tehnice cît şi moralul echipajului permit vasului să înfrunte dezlănţui- rea naturii Ca sa se ajungă la o asemenea călire a moralului echipajului s-a parcurs un drum lung Cei trei locotenenţi absolvenţi ai şcolii militare navale, Kuklin, Ceasovnikov, Platonov, au plecat în viaţă ca trei buni prieteni, trei muşchetari, veseli, trei marinari decişi să stăpînească oceanul Platonov, militar de vocaţie, a ajuns comandant de navă în escadra din Pacifie Ceasovnikov, poetul, pornit entuziast după prietenul său în Orientul Îndepartat, vrea acum să părăsească flota şi se rupe de prietenul sâu Kuklin, ofiţer de administraţie, carierist, invi- dios, se pregăteşte să-i tradeze pe amîndoi Platonov s-a căsătorit cu Anecika, pe care n-o iubea Ceasovnikov a rămas singur pentru cà era îndrăgostit de Anecika Maşa, sora lui Kuklin, 1-a iubit pe Platonov dar s-a căsătorit cu un om oare-i era strain, alergînd după un trai bun şi uşor Acum e văduvă şi vrea să-şi recapete dragostea de odinioară împrejurările îi supun pe toţi aceşti oameni la o probă hotărîtoare „o probă de rezistentă şi de stabilitate", cum se enunţă în piesa, o operaţie de iimpezire : vasul lui Platonov trebuie să piece în misiune în străinătate Ceasovnikov se străduieşte sa fie demobilizat, drept pentru care săvîrşeşte şi abateri, îşi insulta prietenul şi superiorul Maşa face totul pentru a-1 redobîndi pe cel pe care-1 pierduse şi a-1 rupe de familie Kuklin îl denunţă pe Platonov precum că ar vrea să-1 acopere pe Ceasovnikov Furtuna izbucneşte deci înainte de pornirea vasului spre larg Pentru a se putea bizui pe „echipaj", pentru a-1 pregăti, Platonov are o metodă de a cărei eficienţă e profund convins : încrederea Aceasta nu e o încredere oarbă, ci întemeiată pe cunoasterea calitâ- ţilor personale aie fiecărui om, respect şi dragoste ,pentru ceea ce e preţios în sufletul tovarăşului de muncă sau de viaţă ; nu e nici mioapă, fiindcă ţine seama de perspectiva dezvoltârii fiecăruia E o încredere activa şi selectivă, căci se însoţeşte cu exigenţa şi se verifică în permanenţă prin rezultate Cfu timpul, această metodă a sâdit in Platonov o autoîncredere trainică, iar pînă la urmă i-a adus marea încredere a superiorilor săi Comandamentul marinei, prin vice- amiralul Minicev, îi confirma justeţea metodelor de a-şi instrui echipajul, deşi îl pedepseşte pentru un anume excès de zel încrederea stimulatoare şi profundă funcţionează nu nurnai ca o normă a raporturilor între comandanţi şi subordo- naţi, ea este un principal al însăşi orînduirii de stat şi al pK>liticii, o rază a acestei lumini noi pe care a adus-o omenirii orînduirea sovietică, umanismul socialist O asemenea încredere implică mari responsabilităţi civice şi morale şi nu poate fi conceputâ decît în condiţiile reciprocităţii şi pe terenul oelei mai înalte principialităţi Ea presupune o mare înţelegere pentru slăbiciunile omeneşti şi o tot atît de mare severitate îmiix>triva apucăturilor neomeneşti Cartnicul Zadornov care, în plin taifun, pare a întoemi o scrisoare ac'asă, spune în gînd : „ Şi mai întrebi marna de comandant Ce-mi place mie mult la el, e că se ocupă de călirea morală a echipajului El are încredere în echipaj şi echipajul în el" „Dacâ n^ai încredere în vreun memtoru al echipajului — îl avertizează Zub pe Platonov — îl debarcăm" „Am încredere în toţi" — îi replică 64 www cimec rohotărît acesta Spre sfîrşit, cînd Ceasovnikov va înţelege şi el totul şi va rnăr- turisi totul, viceamiralul Minicev va observa încruntat : „Şi eu credeam că în Platonov se poate avea încredere !" „Nimeni — protestează tînărul ofiţer — nu mérita mai multă încredere decît el A vrut să ia totul asupra lui Pe răspun- derea lui personală de comandant al navei, de comiunist Iată de ce nici un om din echipaj nu i-a înşelat niciodâtă încrederea" In Oceanul, autorul sovietic îşi propune să polemizeze cu aparenţele simpli- ficatoare, eu ceea ce pare adevărat la prima şi la cea mai superficială vedere, cu schemele de gîndire care usucă noţiuni atît de bogate în substanţa lor ome- nească cum sînt dragostea, prietenia, principialitatea In numele credinţei în omul sovietic, Al Stein pledează pentru o înţelegere pătrunzătoare a vieţii per- sonale a aoestui orrt şi a contribuţiei sale la viata socială In aparenţă, Platonov e un om aspru şi închis Fostul său profesor îl crede îngîmfat Mai apoi se va vedea însă că acest am e capabil de jertfire de sine în folosul prietenului Suiletul său e al unui visător îndrăzneţ şi pătimlaş Principialitatea sa uneşte în mod natural severitatea regulamentelor militare cu grija adîncă pentru om Crescîndu-i pe alţii, se creşte pe sine in spiritul acelorasi îndatoriri Ceasovnikov e o natură cam exaltată, de poet, se înscrie la şcoala militară din sete de glorie şi fapte eroice, îşi înfruntă tatăl pentru că vrea să-1 reţină la Leningrad şi stăruie să piece în Orientul Indepărtat ca să fie alături de prietenul său ; după şase ani nu visează decît să devina civil şi ajunge să-şi renege pe eel mai bun prieten Totuşi, acest poet năbădăios, care ajunge să facă şi o gugumănie, nu e cum se arată a fi Singur Platonov desluşeşte, eu ochi de prieten devotat şi cu agerime de comandant clarvăzător, personalitatea lui Kostik : „Atît ca prieten cît şi ca superior al lui Ceasovnikov, îl ounosc foarte bine Mai bine chiar decît se cu- noaşte el însusi Are mari posibilităţi E un bun rnarinar şi, incontestabil, un băiat talentat, un specialist cu o pregătire şi o capacitate excepţionale Are idei originale, uneori foarte inteligente, alteori absurde Dar un lucru e sigur : merge ScenS din spectacol www cimec roîn viaţă pe un drum cinstit" Realitatea va confirma această caracterizare Apa- renţa simplă şi inexactă va fi contrazisă de relevarea esenţei complexe, adevărate, a personajului Desigur, în viziunea scriitorului, mediul acţiunii nu e populat numai de per- sonalităţi care îşi ascund într-un fel sau altul natura autentieă ; o asemenea viziune ar fi antirealistă Polemizînd eu aparenţele, atît în ceea ce priveste com- portarea unor oameni, cît şi unele raporturi dintre ei, dramaturgul zugrăveşte în acelaşi timrp şi cazurile de armonie între esentă şi forma Anecika este şi pentru ea însăsi şd pentru alţii o femeie cinstită, vioaie, o soţie admirabilă şi altruiste, al cărei caTacter se maturizeazà sub înrîurirea pozitivă a lui Platonov Masa are un ţel limitât de viaţă, nu-1 ascunde, e slabă, şi dragostea ei echivocă nu-1 va putea acapara pe Platonov, o simte şi ea însăşi Metoda aceasta a con- fruntării esenţei eu aparenta îi slujeşte autorului în a demonstra eu artă ce înseamnă prietenia adevărată, care se cunoaşte la nevoie, între doi oameni tari, doi comunisti, cum sînt Kostik şi Sasa, şi ce înseamnă prietenia falsa ; în ce constă falsa principialitate, aceea a lui Zub, care e gâta să pedepsească în mod birocratic o abatere de la regulament, independent de condiţiile şi mediul în care a fost săvîrşită, numai ca el să fie acoperit, şi ce înseamnă adevărata principia­ litate, a lui Minicev, care conformôndu-se riguros aceluiaşi regulament militar aplică pedeapsa ca un mijloc educativ, manifestîndu-şi încrederea în ofiţeri, făcîndu-i să înţeleagă unde anume au greşit, dar şi cînd au avut dreptate, întă- rind ceea ce a fost just în comportarea lor Autorul doreste să ne înarmeze din punct de vedere moral, făcîndu-ne martorii şi părtaşii unei dezbateri etice pe terne fundamentale caracteristice perioadei de constructie desfăşurată a comu- nismului Problematica densă a piesei este expusă într-o ţesătură sobră, eu luciri patetice şi ironice, reflecţii filozofice profunde şi accente lirice subtile Alexandr Stein e un poet viril al oceanului şi deşi 1-a aies în această piesă ca simbol nu l-« ocolit ca realitate concretă Monumental şi înfricoşător, oceanul e într-un veşnic zbucium, un vîrtej care buimăeeşte sau oţeleşte, îmbiindu-1 pe om eu una din celé mai plenare viziuni asupra colosalelor forte naturale, atrăgîndu-I fascinant s-o înfrunte şi s-o stăpînească Oamenii aflaţi pe acest ţărm îndepărtat al Pacificului mediteazâ profund la viitor, îşi pun problemele războiului şi păcii, poartă în ei dragostea de patrie ca o trăsătură sufletească naturală Compoziţia îndrăzneaţă a lucrării ţine în scenă, tăcute, personaje cărora li se înfruntă numai gîndurile într-un lung episod, ce se petrece la Maşa acasă, Platonov nu scoate nici un cuvînt, deşi e personajul central al episoduhii şi toţi i se adresează sau îl vizează In general, tăcerea, încărcată de sens, ooupă un loc surprinzător de mare în trama piesei, marinarii dovedind că au şi în viaţa de uscat, ca şi pe mare, această virtute despre care Romain Rolland spunea zâmbind că face far- mecul vieţii Unele monoloage sînt cam lungi, iar unul, cel puţin, inutil — al Lioliei, per- sonaj ou totul seeundar, care-şi povesteşte dintr-o singură răsuflare zvăpăiata-i biografie I s-ar putea reproşa, cred, autorului că două-trei personaje secundare poartă o prea mare povară de generalităţi în raport cu puterea lor dramatică reală (Tuman) şi că un număr asemănător de situaţii nu par străbătute de nervii ideilor, rămânînd, ca să spun aşa, placide Sînt mici fisuri ale unui edificiu im- punător, pentru care scriitorul a cheltuit o mare énergie şi şi-a încordat întreaga sa forţă creatoare După părerea mea, Oceanul reprezintă, într-un fel, o sinteză a activităţii dramaturgice a lui Alexandr Petrovici Stein Tabloul e compus cu un realism sobru dar ardent, plin de dramatism, eu o spiritualitate densă sublimată într-un desen laconic, cuceritor prin frumusetea lui simplă l dintâi spectacol romînesc cu această piesă a avut loc pe scena Teatrului Cede Stat din Sibiu la începutul anului 1962, în regia lui Mihail Raicu (asistent de regie Sanda Tîlvan) şi scenografia Olgăi Muţiu De la ridicarea cortinei facem cunostinţă cu Oceanul Pacifie Pe puntea de comandă a contratorpilorului lucesc fosforescenţele aparatajului de navigatie, în norii vineţi clipeşte ca un ochi bolnav luna, talazurile se zdrobesc de caréna oţelita a vasului şi urlă prelung 66 www cimec roPrin radio se anunţă apropierea taifunului ; în clătinarea navei, Platonov îşi ros- teşte aspru comenzile scurte, Tuman tace închis in sine, Zadornov meditează eu glas tare, iar Ceasovnikov déclama propriile-i versuri Apoi vuietul furtunii seade, ca să putem asculta Gîndul lui Platonov, care întreabă, şi Gîndul lui Ceasovnikov, care răspunde Realizarea, sugestivă, e cît se poate de simplă : pe un écran lung, eu marginile curbate, o proiecţie ingenioasă de umbre şi lumini închipuie fur- tuna, rotirile sacadate, pe un arc mie de cerc, aie turnantei şi megafonul fac restul Stilul montării e stilul laconic şi expresiv al piesei, mijloacele de sugestie sînt élémentaire, recuzita (eu exeepţia camerei, prea şi démodât încărcată, a lui Platonov) strict necesară Compoziţia e, de asemenea, sobră şi elegantă Spec- tacolul respira aerul tare al oceanului şi e conceput, în ceea ce priveşte aspectul său exterior, marinăreste : pe navă nu s-a lu)at nimic din ceea ce nu e absolut util echipajului Oamenii sînt concentra^ asupra propriilor gînduri, efuziunile sînt rare, mersul decis, replicile clare, tăioase, acţiunea ritmată eu precizie Pau- zele sînt traite realmente — cum îşi dorea cîndva Vahtangov repetînd eu elevii săi —, nu răinîn inerte din punct de vedere dramatic Piesele eu subiecte din viata militară impun totdeauna artiştilor o anume ţinută caracteristică Artiştii sibieni au cucerit aici, în afară de aceasta, ori poate cu acest prilej, şi o disci­ plina fină a mişcării scenice Impresia principală pe care o degajă succesiunea întîmplărilor din fiecare tablou este eu totul subordonată telului principial al spectacolului, cu maxima concentrare şi minima risipă de timp Cît priveşte suprasiarcina spectacolului, mi se pare că e toemai pledoaria comunistă pentru încredere în om, în tovarăş, firul roşu al întregii opère dra- matice a lui Stein şi axa ideologică a acestei lucrări, atît de bogată în sensuri şi atît de lapidară în expresie Regizorul a privit piesa ca un procès şi s-a spri- jinit pe o bună înţelegere din partea actorilor pentru a înfăţişa tema încrederii ca o tema a formării conştiintei comuniste a omului sovietic Rezultatul eel mai apreciabil este că actorii îmfăţişează în aşa fel eroii, încît par a-i descoperi îm- preună cu spectatorul ; se pareurg cu grijă etapele dezvoltării caracterelor, fără anticipări pripite şi fără întîrzieri în fixarea accentelor definitorii Un exemplu de toată lauda e personajul Ceasovnikov în creatia lui Ion Bessoiu La exa- menul de absolvire a şcolii militare, el nu se deosebeşte de ceilalţi Dar după serbare tînărul locotenent îşi vădeşte în cîteva gesturi şi vorbe trăsăturile deose- bitoare : iată-1 cîntînd de fericire că va fi marinar, gâta să plîngă cînd află că va rămîne la Leningrad, violent în discutia cu tatăl său, bucuros şi mîhnit tot- odată că a obţinut să piece în Orient, dar eu preţul supărării bătrînului tată La fiecare apariţie a actorului, firea aceasta cam exaltată de poet tînăr îşi va dez- vălui mai larg earacteristicile : în discutia eu Platonov va avea accente de bru- talitate, de disperare, va spune prostii în care nu crede şi va face prostii care nu-i stau în caracter Dar datorită dozării riguroase a acestor accente de către interpret şi evidenţierii tot atît de grijulii a calităţilor, eroul îşi demonstrează convingător esenţa, îşi vadeşte — fără să urmărească aceasta — cinstea, încre- derea în viaţă, candoarea, inteligenţa Spectatorul îl va cunoaşte pe deplin pe Ceasovnikov de-abia atunci cînd, în deznodămiînt, el va spune cu curaj adevărul despre sine, îşi va elogia prietenul şi-şi va întelege profund datoria Actorul a comipus cu măiestrie excentricitatea simpatică a unui om frumos sufleteşte, pre- gătindu-1 minuţios pe spectator pentru ca să capete încredere în el, aşa cum a avut-o tot timpul Platonov în crearea rolului Platonov, Ovidiu Stoichită a urmărit cu perseverenţă aceeaşi linie Omul acesta atît de exigent cu sine şi cu alţii, zgîrcit în vorbe şi mişcări, se dezvăluie greu şi încet ; îl cunoaştem treptat, atunci cînd, devenit — cu vizibilă dificultate — volubil, ca să-1 convingă pe Tuman şi — cu vizibilă neplăcere — abil, ca să îndepărteze bănuielile lui Zub, ne face să simtlm ca e călăuzit în fond de o mare încredere în tovarăşul de muncă şi prietenul apropiat îl cunoaştem şi mai îndeaproape cînd, posac şi strain, la petrecerea din dasa Maşei, regretă că i-a călcat pragul, şi cînd, fericit şi descătuşat în faţa soţiei, se supune sincer noilor précepte de viatâ familiale, rostite de ea, dar sàdite de el în sufletul ei Actorul lămureşte cu inteligenţă forţa spirituală a lui Platonov şi temeinicia autoîncrederii acestuia, străină de îngîmfare, expresie a conseeventei comuniste în urmărirea idealului Aceasta linie a interpretării, dezvăluirea progresivă a psihologiei eroilor, cu urmărirea atentă a călirii lor morale în cureul actiunii, caracterizea-'ă munca 67 www cimec roa aproape întregului ansamblu actoricesc Viceamiralul Ceasovnikov, tatăl lui Kostik, e un bătrîn soldat plin de distinct ie, foarte uman în slăbiciunea sa pentru unicu-i copil, dar şi foarte sever cu aoeastă mică slăbiciune Farmecul personal al actorului Nicolae Albaini face ca tristeţea păriintelui şi mîndria co- mandantului să se armonizeze fin în acest chip frumos, pe care sentimentele be exteriorizează cu reţinere Kuklin, tînărul ofiţer cariât de egoism şi opac, îşi află în Constantin Băltăreţu o interpretare care de asemenea évita îngroşările şi, aş spune, rechizitoriul personajului Actorul îl supune cu toate rezervele jude- căţii publiée şi îşi exprima, cred, indirect, opinia că, mai devreme sau mai târziu, viaţa va supune tarele morale aie lui Slavka unor examene hotărîtoare Moli- ciunea mişcărilor, privirile piezişe, zîmbetul constant, aerul mereu împăciuitor, ascunzînd oarecare perfidie, contrastează mereu şi sîcîitor cu ce spune Kuklin şi cheama, în celé din urmă, la neîncredere faţă de el Caracterul ferrn al coman- dantului comunist Minicev, înţelepciunea lui bătrînească şi vigoarea tinerească au fost descrise cu siguranţă şi impecabilă dictie de Teodor Portăreseu E remar- cabil cu cîtă simplitate realizează actorul acest personaj a cărui pondère în con­ flict e tot atît de mare, pe cît de restrînsă e întinderea rolului Interpretul a înţeles că, venind de la Centru să dezlege problemele încurcate, amiralul nu are atît intenţia să esafodeze procese cît să ounoascâ mai bine oamenii şi să vadă, înaintea plecării lor în importanta misiune de stat, dacă se poate pune temei pe dînşii Cazul e, văzut de sus, o bagatelă, dar reactiile oamenilor în împrejurarea data i se par deosebit de însemnate, şi, cînd ajunge la concluzia reconfortantă că se poate bizui pe ei, hotărîrea formală ce o dictează, penalizarea ofiţerului Platonov, i se pare o latură secundară a chestiunii „într-adevăr, — spune Minicev, privind Oceanul cu seriozitate concentrata, luminată pentru o clipă de fiorul unei mari bucurii — de aici se deschide o perspeotivă largă", vechea garda a marinei revoluţionare are cui preda steagul glorios al flotei sovietice Cu aceeaşi reţinere şi potenţă expresivă interpretează Paul Lavric umorul sec al lui Zadornov, Mircea Hîndoreanu, draina intima a lui Tuman, care nu înţe- lege de ce nu se bucură de încrederea echipajului ou toate că-şi face datoria fără preget (mai exact, ceea ce crede d cà e datorie) Interpretîndu-1 foarte echilibrat pe Zub, actorul Nicu Niculesou îl face sa păstreze, cît se poate păstra, aparenţa de imparţialitate, şi să ascundă, tot cît e posibil, începutul de birocra- tizare a vîrstnicului ofiţer Şi aici, ca şi la Zadornov, ca şi în rolul episodic al lui Alioşa din Ansamblul artistic (Sebastian Papaiani), ca şi în scurta şi edifi- catoarea apariţie a bunului dar slabului Svietlicinîi (Cornel Niculesou), nici o stridenţă, nici o forţare a procesului chibzuit de confruntare a personajelor cu propria lor esenţă, nici o grabă în a impune spectatorului punctul de vedere al actorului asupra eroului, ci efortul — susţinut mai usor de unii, poate ceva mai evident şi mai greoi de alţii, dar totdeauna lăudabil — de a invita publicul să discearnă şi sa opineze, în spiritul dorintelor autorului Personajul féminin al Anecikăi (Zoe Stănesou) n-a reuşit deloc Aici spectacolul are o lacună, mai aies regizorală, greu explicabilă Femeia molatică, plîngăcioasă şi stîngace de pe scenă n-ar putea fi niciodată sotia lui Platonov din acelaşi spectacol Personajul Maşei a reuşit numai într-o măsură în măsura în care inteligenţa artistică a Angelei Albani a construit caracterul contradictoriu indicat de text Lipseşte însă In compunerea personajului femeia tulburătoare care ar fi putut, la un moment dat, să schimbe făgaşul vieţii lui Platonov şi pe care el a iubit-o cu putere, după cum lipseşte şi femeia uşuratică şi blazată descoperită cu durere de acelaşi Platonov după şase ani, la ultimia lor reîntîlnire Lacunele semnalate ar putea avea şi explicaţii obiective, de dificultate a distributiei Se pare că teatrul din Sibiu ar trebui să-şi completeze personalul artistic féminin Spectacolul Oceanul e o inspirată transpunere a unei piese sovietice admi- rabile Lucrînd la crearea lui, artiştii realizatori şi-au manifestât nu numai talentul, ci şi bucuria reîntîlnirii cu această literatură dramatică de înaltă tensiune contemporană, care a oferit nu o data succese de seamă teatrului romînesc — şi i le va mai prilejui Valentin Silvestru www cimec ro